Ihmisiä Anttilanmäen kyläjuhlassa elokuussa 2019.
**Anttilanmäki** on Lahden Asemantaustan kaupunginosaan kuuluva asuinalue, joka sijaitsee välittömästi keskustan ja Lahti–Kouvola-radan eteläpuolella.

Alue on saanut nimensä Anttilan talosta, joka oli yksi Hollolan Lahden kylän kantatiloista. Koska Lahden kaupungin itsenäistyttyä epäitsenäisestä kauppalasta itsenäiseksi Lahden kaupungiksi 1905 ja koska Anttilanmäki kuului Hollolan kunnan puolelle rajaa ja siellä oli halpaa kaavoittamatonta rakennusmaat, oli alue kauempaa maaseudulta muuttaneiden ja Lahden työväestön suosiossa. Alue tuli Lahden kaupunkisuunnittelun piiriin 1933, kun se liitettiin Lahden kaupunkiin Hollolan kunnasta toisessa alueliitoksessa. Edellinen alueliitos toteutettiin 1916.

Alueella on runsaasti suojeltua 1930–1950 -luvuilla rakennettua puutaloasutusta. Alkuperäinen Anttilanmäki käsitti asukkaiden itsensä pystyttämiä mökkejä. Alue oli joutumassa purkamisen kohteeksi, mutta 1975 se sai osittain säilyttävän asemakaavan ja rakentamisohjeistot, joita täydennettiin 1984. Museovirasto ja ympäristöministeriö julkaisivat 1993 valtakunnallisesti arvokkaiden kulttuurihistoriallisten kohteiden luettelon, johon kuului myös Anttilanmäki. Anttilanmäen esikaupunkiasutus on mukana myös tätä luetteloa vuonna 2009 korvaamaan tulleessa Valtakunnallisesti merkittävät rakennetut kulttuuriympäristöt -luettelossa. Samoin Anttilanmäki kuuluu Lahden kulttuurihistoriallisesti arvokkaiden kohteiden luetteloon, niin kutsuttuun *harmaaseen kirjaan* 

Anttilanmäellä toimi koulu, joka perustettiin jo vuonna 1910. Tällä hetkellä Anttilanmäen koulun rakennuksessa toimii Svenska gården. Siihen kuuluu svenska skolan eli ruotsinkielinen koulu sekä Folkhälsanin yksityinen päiväkoti. Anttilanmäessä on toiminut 1920–1960 orpolastenkodissa Liisankatu 8:ssa myös toinen koulu, alakansakoulu.

Kaupunginosatoimintaa Anttilanmäellä järjestää Anttilanmäki-Kittelän asukasyhdistys r.y, joka on pitänyt yllä kasvipankkia ja asukastupaa sekä järjestänyt talkoita.

Tunnustuksia Anttilanmäelle
---------------------------

* Päijät-Hämeen vuoden 2020 kylä.
* Suomen Kotiseutuliiton kunniamaininta *Suomen vuoden kaupunginosa 2008*.
* Lahden kaupungin kaunein maisema 1994
* Lahden kaupungin aktiivisin asukasyhteisö 1994, Asemantaustan asukasyhdistys ry.

Elinkeinoelämä
--------------

Anttilanmäellä ovat toiminnut monia yrityksiä :

* Asko perustettiin 1918. Se muutti alueelle 1927.

* Harja ja Sivellin

* Helmi Vuorelma

* Luhta

* Pyörä ja Puuteollisuus Oy, joka tuotti kärrynpyöriä ja hihnapyöriä, mutta myös ovia ja ikkunoita. Yritys perustettiin Vihdin Puuseppien 1918 poltetun laitoksen tilalle Pyhäniemen Pyörätehtaasta ostetuilla koneilla. 1920-luvulla tehtaan tuotanto oli noin 40 000 pyörää vuodessa. Tehtaalle perustettiin myös suksituotantolinja Anton Collinin johdolla.

* Selman kutomo

* Viljasen Puusepäntehdas 1919.
* Väinö Hilpisen Suksivalmistamo.

Muuta
-----

Vladimir Lenin yöpyi Anttilanmäellä Kurhilankatu 4:ssä 7.8.–8.8.1917 yhdellä 23 matkastaan Suomen suuriruhtinaskunnassa. Reino Helismaa asui Anttilanmäellä Harjantekijänkatu 13:ssa 1920- ja 1930-luvuilla.

Lähteet
-------

* Uusi Lahti [vanhentunut linkki] Voiko tällaista olla Lahdessa?

### Viitteet

1. ↑  Lahden karttapalvelu: Anttilanmäki Asemantaustan kaupunginosassa (Kartan valikoista karttapohjaa vaihtaa ja valikosta voi hakea erilaisia palveluja, kuten esiemrkiksi kouluja) Lahden kaupunki, lahti.fi. Viitattu 17.3.2019.
2. 1 2  Mastonet.fi[vanhentunut linkki] Pdf-tiedosto
3. ↑  Anttilanmäen esikaupunkiasutus *Valtakunnallisesti merkittävät rakennetut kulttuuriympäristöt RKY*. Museovirasto.
4. 1 2  Lahden kaupunki: Lahden ruotsinkielinen koulu toimii Svenska Gårdenissa Anttilanmäellä *Lahti.fi*.  4.9.2019. Lahden kaupunki.  Arkistoitu 17.7.2020. Viitattu 15.7.2020.
5. 1 2 3  Phnet.fi (Arkistoitu – Internet Archive) Anttilanmäen vaiheita
6. ↑  Päijät-Hämeen kylät: Päijät-Hämeen Vuoden Kylä 2020: Anttilanmäki, Lahti *phkylat.fi/*. Päijät-Hämeen kylät. Viitattu 15.7.2020.
7. ↑  Anttilanmäki on vuoden kaupunginosa  8.8.2008. Etelä-Suomen Sanomat, ess.fi. Viitattu 17.3.2019.
8. ↑  Lahden kaupunki (Arkistoitu – Internet Archive) Anttilanmäki vuoden 2008 kaupunginosa
9. 1 2  Kuka, mitä, Lahti[vanhentunut linkki]

Aiheesta muualla
----------------

* Anttilanmäki-Kittelän asukasyhdistys ry

WikiaineistoWikiaineisto
Wikiaineistoon on tallennettu tekstiä aiheesta: 
***Anttilanmäen bibliografia***